== Karriere ==
Han var en søn af [[sognepræst]], senere [[provst]] Andreas Brünniche og Anna Agnete født [[Plum]], dimitteredes [[1840]] fra [[Vordingborg Gymnasium og HF|Vordingborg Skole]], tog lægeeksamen [[1846]], var i to år kandidat ved [[Fødselsstiftelsen|Plejestiftelsen]], i [[Treårskrigen|felttogene]] [[1848]]-[[1850|50]] underlæge i [[Hæren|Armeen]], studerede derefter fra 1852 i Paris, kom [[1853]] hjem og var [[kolera]]læge under [[Koleraepidemien i København 1853|epidemien]] og derefter reservemedikus på [[Frederiks Hospital]] under [[S.M. Trier]] indtil [[1856]]. Brünniche tog [[1857]] [[doktorgrad]]en ved en afhandling om [[tuberkulose]]n og bidrog til [[C.E. Fenger]]s ''Hospitals-Meddelelser''. Han var et par år indtil [[1860]] medredaktør af ''[[Hospitalstidende]]'', som han i [[1858]] var medstifter af, senere i lang tid redaktør af ''[[Bibliothek for Læger]]'' (indtil [[1870]]). [[1862]] konkurrerede han forgæves til et [[lektor]]at i intern medicin sammen med [[C.E. With]] og [[Carl M. Reisz]], og heller ikke ved [[Kommunehospitalet]]s oprettelse [[1863]] fik han en ledende stilling. Under [[2. Slesvigske Krig|krigen]] [[1864]] fungerede han som [[overlæge]] ved et [[lazaret]] i København, [[1858]]-70 var han læge ved Børnehospitalet (i [[Rigensgade]]), hvor han som den første herhjemme holdt kliniske forelæsninger over børnesygdomme.
Historie Journalistik